smcproject/ml-wiki-sentences huggingface dataset:
അതിന്റെ വിധി: ഇടത്തെ കാൽമുട്ടിൽ വലതുകാൽ വച്ചശേഷം, ഇടത്തെ കൈപ്പടം മലർത്തി, അതിൽ വലത്തെ കൈപ്പത്തി കമഴ്ത്തി, ഇടത്തെ കൈവിരലുകൾ കൊണ്ടു വലത്തെ കൈപ്പത്തിയും വലത്തേതുകൊണ്ട് ഇടത്തേതും പിടിച്ച്, വലത്തെ തള്ളവിരൽ ഇടത്തെ തള്ളവിരലിനെ ചുറ്റി വലത്തെ ചൂണ്ടാണിവിരൽ തൊടുവിച്ച്, വലത്തെ കാൽമുട്ടിൽ വയ്ക്കുന്നു.
ഋഗ്വേദത്തിലെ അഷ്ടക(അട്ടം)ങ്ങളിലെ ആദ്യത്തെ വർഗം (വർക്കം) ചൊല്ലുമ്പോൾ ഈ കർമം നിർബന്ധം ആയതുകൊണ്ട് ആയിരിക്കാം ഇതിന് അട്ടം പിടിക്കുക എന്ന പേരുവന്നത്.
ധർമത്തിന്റെ നിലനില്പിനുവേണ്ടി ചെയ്യുന്ന കർമങ്ങളെല്ലാം വേദപ്രണിഹിതോധർമഃ എന്ന പ്രമാണം അനുസരിച്ച് വേദങ്ങളെ കൈകൂപ്പിക്കൊണ്ട് ആരംഭിക്കുന്നതിനാൽ അട്ടം പിടിക്കുക എന്നതിന് സംസ്കൃതത്തിൽ ബ്രഹ്മാഞ്ജലി എന്നു പറയുന്നു (പാരമേശ്വരി 530).
കൈകൾ അടുക്കിവച്ചുകൊണ്ട് സ്വാധ്യായം വേദോച്ചാരണം നടത്തുക എന്ന അർഥത്തിൽ അട്ടംപിടിക്ക ലിനെ ചിലർ വ്യാഖ്യാനിക്കുന്നുണ്ട്.
അട്ട ത്തിന് അഞ്ജലി (കൂപ്പുകൈ) എന്നും അർഥമുള്ളതായി കാണുന്നു.
തമിഴിലും ഇതിന് അട്ടം എന്നു തന്നെ പറയും; കർണാടകത്തിൽ അഡ്ഡ എന്നും തെലുങ്കിൽ അഡ്ഡമു എന്നും പറയുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അട്ടം പിടിക്കുക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടൂർഭാസി ടെലിവിഷൻ പുരസ്കാരം
വർഷംതോറും കേരളത്തിലെ ടെലിവിഷനിൽ മികച്ച അവതാരകർക്കു നൽകുന്ന പുരസ്കാരമാണ് അടൂർഭാസി ടെലിവിഷൻ പുരസ്കാരം .
2016ലെ ഈ പുരസ്കാരം നേടിയത് പ്രശസ്ത ഡബ്ബിങ്ങ് ആർട്ടിസ്റ്റ് ആയ ഭാഗ്യലക്ഷ്മിയാണ്.
കൈരളി ടിവിയിലെ സെൽഫി എന്ന പരിപാടിയാണ് പുരസ്കാരത്തിന് അവരെ അർഹയാക്കിയത്.
അവലംബം ദേശാഭിമാനി 2016 ജൂൺ 17 വെള്ളി പേജ് 9
അട്ടം ഇംഗ്ലീഷ് വിലാസം https://ml.wikipedia.org/wiki/Attom വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
വീടിന്റെ മുകളിലത്തെ നിലയെയാണു് അട്ടം എന്നുപറയുന്നത്.
വടക്കേ മലബാറിലെ ഒരു നാടൻ പ്രയോഗമാണിതു്.
അടുക്കളയുടെ മുകൾ ഭാഗത്ത്‌ അടുപ്പിലെ പുക കൊള്ളുന്ന വിധത്തിൽ സജ്ജീകരിച്ച മരപ്പലകകൾ കൊണ്ട് പാകിയ തട്ടിനെയും ഇങ്ങനെ പറയാറുണ്ട്.
തേങ്ങ , വിറക്‌ , ചൂൽ , വിത്തുകൾ ,തുടങ്ങിയവ ഇത്തരം തട്ടിൻ പുറങ്ങളിൽ സൂക്ഷിച്ചു വെക്കാറുണ്ട്.
പണ്ട് കാലങ്ങളിൽ എല്ലാ വീടുകളിലും ഇത്തരം അട്ടങ്ങൾ ഉണ്ടായിരുന്നു.
കടങ്കഥകളിൽ
അട്ടത്തുണ്ടൊരു കൊട്ടതേങ്ങ തച്ചുപൊളിക്കാൻ കത്തിയാളില്ല .
അട്ടത്തുവെക്കുക
അനുരാധ പട്വാൾ ഇംഗ്ലീഷ് വിലാസം https://ml.wikipedia.org/wiki/Anuradha_Paudwal
ഒരു ചലച്ചിത്രഗായികയാണ് അനുരാധ പട്വാൾ (ജനനം: ഒക്ടോബർ 27, 1952).
ഹിന്ദി , മറാത്തി , തമിഴ് തുടങ്ങിയ നിരവധി ഭാഷകളിൽ പാടിയിട്ടുണ്ട്.
2017- ൽ ഇന്ത്യയുടെ നാലാമത്തെ ബഹുമതിയായ പത്മശ്രീ ലഭിച്ചു.
അവർക്ക് ദേശീയ ചലച്ചിത്ര പുരസ്കാരം ആയ ഫിലിം ഫെയർ അവാർഡ് നാലു തവണ ലഭിക്കുകയുണ്ടായി.
മഹാരാഷ്ട്രയിലെ ഒരു ബ്രാഹ്മണകുടുംബത്തിൽ ജനിച്ചു.
സേവിയർ കോളേജിൽ വിദ്യാഭ്യാസം പൂർത്തിയാക്കി.
അമിതാഭ് ബച്ചനും ജയ ബച്ചനും അഭിനയിച്ച അഭിമാൻ എന്ന ചലച്ചിത്രത്തിലൂടെ ഗായികയായി അരങ്ങേറി.
1989ൽ മികച്ച ഗായികയ്ക്കുള്ള ദേശീയപുരസ്കാരം ലഭിച്ചു.
സിനിമകൾ A B C D ഭീഗി പല്ലക്ക് കൻഹാ റേ ചാന്ദ്നി ഹായ് പ്രേം ഹായ് ജീവൻ പുരസ്കാരങ്ങൾ പത്മശ്രീ (2017) മികച്ച ഗായികയ്ക്കുള്ള ദേശീയപുരസ്കാരം(1989) മികച്ച ഗായികയ്ക്കുള്ള ഫിലിംഫെയർ അവാർഡ്(1986) മികച്ച ഗായികയ്ക്കുള്ള ഫിലിംഫെയർ അവാർഡ്(1991) മികച്ച ഗായികയ്ക്കുള്ള ഫിലിംഫെയർ അവാർഡ്(1992) മികച്ച ഗായികയ്ക്കുള്ള ഫിലിംഫെയർ അവാർഡ്(1993) അവലംബം ↑ http://www.bollywoodwiki.info/page/Anuradha+Paudwal ↑ ↑ ↑ ↑ ↑ ↑ http://www.mathrubhumi.com/news/india/padma-awards-1.1682930
അനുരാധ രമണൻ ഇംഗ്ലീഷ് വിലാസം https://ml.wikipedia.org/wiki/Anuradha_Ramanan
തമിഴ്നാട്ടിൽ നിന്നുള്ള ഒരു എഴുത്തുകാരിയും, സാമൂഹിക പ്രവർത്തകയുമാണ് അനുരാധ രമണൻ (ജനനം 29 ജൂൺ  1947 – മരണം 16 മേയ് 2010).
800  നോവലുകളും, ആയിരത്തിലധികം ചെറുകഥകളും രചിച്ചിട്ടുണ്ട്.
1947 ജൂൺ 29 ന് മദ്രാസ് സംസ്ഥാനത്തിലുള്ള തഞ്ചാവൂരിലാണ് അനുരാധ ജനിച്ചത്.
പ്രശസ്ത നടനായിരുന്ന ആർ.സുബ്രഹ്മണ്യത്തിന്റെ പൗത്രി ആയിരുന്നു അനുരാധ.
1977 ൽ മങ്കൈ എന്ന ഒരു മാസികയിലാണ് അനുരാധ ആദ്യമായി ജോലി ചെയ്തു തുടങ്ങിയത്.
ആനന്ദവികടൻ ഏർപ്പെടുത്തിയ സ്വർണ്ണമെഡലിനർഹമായ ചെറുകഥയാണ് സിരൈ.
ഈ ചെറുകഥ പിന്നീട് ഇതേ പേരിൽ സിനിമയായി.
കൂട്ടുപുഴുക്കൾ , മലരിൻ പയനം , ഒരു വീട് ഇരു വാസൽ എന്നീ കൃതികൾ പിന്നീട് സിനിമയായിട്ടുണ്ട്.
ഒരു വീട് ഇരു വാസൽ സംവിധാനം ചെയ്തത് പ്രശസ്ത സംവിധായകൻ ബാലചന്ദർ ആണ്.
35 ആമത് ദേശീയ സിനിമാപുരസ്കാരത്തിൽ ഏറ്റവും നല്ല ചിത്രം എന്ന ബഹുമതി ഈ സിനിമക്കായിരുന്നു.
2010 മേയ് 16 ആം തീയതി, ഹൃദയാഘാതത്തെതുടർന്ന് അനുരാധ അന്തരിച്ചു.
അനുരാധപുരം (നഗരം) ഇംഗ്ലീഷ് വിലാസം https://ml.wikipedia.org/wiki/Anuradhapura
ശ്രീലങ്കയിലെ പ്രസിദ്ധ ബുദ്ധമതതീർഥാടന കേന്ദ്രമാണ് അനുരാധപുരം ( අනුරාධපුරය , அனுராதபுரம் ).
തലസ്ഥാനമായ കൊളംബോയിൽ നിന്ന് ഏതാണ്ട് 200 കിലോമീറ്റർ, വടക്കുകിഴക്ക് സ്ഥിതിചെയ്യുന്ന ഈ നഗരം , എ.ഡി. 11-ആം നൂറ്റാണ്ടുവരെ സിംഹളരാജാക്കന്മാരുടെ രാജധാനി ആയിരുന്നു.
ബി.സി. 5-ആം നൂറ്റാണ്ടിൽ സിംഹളത്തിലെ ഒരു മന്ത്രിയായിരുന്ന അനുരാധനാണ് ഈ പ്രദേശം രാജകീയാസ്ഥാനമായി വികസിപ്പിച്ചെടുക്കാനുള്ള അടിത്തറ പാകിയതെന്ന് ഐതിഹ്യങ്ങൾ പറയുന്നു.
പാണ്ഡ്യകാഭയൻ എന്ന രാജാവ് (ബി.സി. 377-307) നഗരത്തെ പരിഷ്കരിക്കാൻ പല പദ്ധതികളും ആസൂത്രണം ചെയ്തു.
ഇദ്ദേഹമാണ് നഗരത്തിലെ അഭയവാപി (ആധുനികകാലത്ത് ഇത് ബാസവക്കുളം എന്ന പേരിൽ അറിയപ്പെടുന്നു) എന്ന ജലാശയം കുഴിപ്പിച്ചത്.
ദേവനാംപ്രിയതിസ്സ എന്ന രാജാവിന്റെ കാലത്ത് (ബി.സി. 307-267) അശോകചക്രവർത്തി തന്റെ മഹീന്ദ്രൻ എന്ന പുത്രനേയും സംഗമിത്ര എന്ന പുത്രിയേയും ബുദ്ധമതപ്രചരണാർഥം അനുരാധപുരത്തേക്ക് നിയോഗിക്കുകയുണ്ടായി.
ഗൌതമബുദ്ധൻ ഉദ്ബുദ്ധത പ്രാപിച്ച സംഭവവുമായി ബന്ധപ്പെട്ട ബോധിവൃക്ഷത്തിന്റെ ഒരു ശാഖ ഈ രാജപ്രതിനിധികൾ അന്ന് ഇവിടെ നടുകയുണ്ടായി.
സിംഹളചരിത്രരേഖകളിൽ പരാമൃഷ്ടമായിട്ടുള്ള വൃക്ഷങ്ങളിൽ ഏറ്റവും പഴക്കംചെന്ന വൃക്ഷം ഇതാണെന്ന് കരുതപ്പെടുന്നു.
ദത്തഗാമനി എന്ന രാജാവ് (ബി.സി. 161-137) ഇവിടെ ഒരു ആശ്രമവും അതിന്റെ അടുത്ത് ഒരു മഹാസ്തൂപ വും നിർമിച്ചു.
ഇതിനേക്കാൾ വലുതാണ് വത്തഗാമി അഭയന്റെ (ബി.സി. 104-77) അഭയഗിരി സ്തൂപം .
അനുരാധപുരത്തിലെ ചരിത്രാവശിഷ്ടങ്ങളുടെ കൂട്ടത്തിൽ ഏറ്റവും ചിത്രശില്പാലംകൃതമായിട്ടുള്ളത് മഹാസേനന്റെ (എ.ഡി. 274-301) ജേതാവനസ്തൂപം ആണ്.
മനോഹരമായ നിരവധി ബുദ്ധവിഗ്രഹങ്ങളും ദ്വാരപാലക സാലഭഞ്ജികകളും സ്തംഭമണ്ഡപങ്ങളും ചന്ദ്രകാന്തശിലാനിർമിതമെന്ന് വിശ്വസിക്കപ്പെടുന്ന അർധവൃത്താകാരമായ ശിലാതളിമങ്ങളും അനുരാധപുരത്ത് സുലഭമാണ്.
ഇന്നിവിടെ അവശേഷിക്കുന്ന മറ്റൊരു പ്രസിദ്ധ സൌധമാണ് ഇസ്സാറ മുനിവിഹാരാ.
തമിഴരുടെ ആക്രമണം
തമിഴ്നാട്ടിൽ നിന്നുണ്ടായ ആക്രമണങ്ങളുടെ ആരംഭകാലത്ത് അനുരാധപുരത്തിന് പല നാശനഷ്ടങ്ങളും നേരിട്ടു.
എ.ഡി. 11-ആം നൂറ്റാണ്ടിന്റെ ആരംഭത്തിൽ സിലോൺ , ചോള സാമ്രാജ്യത്തിന്റെ ഭാഗമായപ്പോൾ ഭരണകൂടത്തിന്റെ ആസ്ഥാനം അനുരാധപുരത്തു നിന്ന് പോളൊണ്ണരൂപയിലേക്ക് മാറ്റപ്പെട്ടു.
പിന്നീട് വന്ന സിംഹളരാജാക്കൻമാരും പോളൊണ്ണരൂപയിൽ തന്നെ തുടർന്നു.
13-ആം നൂറ്റാണ്ടായപ്പോഴേയ്ക്കും അനുരാധപുരം പരിത്യക്തമായ നിലയിൽ കാടുപിടിച്ചു നശിക്കാൻ തുടങ്ങി.
19-ആം നൂറ്റാണ്ടിൽ ബ്രിട്ടിഷ് ഭരണാധികാരികളാണ് അനുരാധപുരത്തിന്റെ പൂർവകാല മാഹാത്മ്യം കണ്ടെത്തിയത്.
അവർ തുടങ്ങിയ ഉത്ഖനന പരിപാടികൾ ശ്രീലങ്കയിലെ പുരാവസ്തുവകുപ്പ് തുടർന്നു നടത്തി അമൂല്യമായ പല ചരിത്രവസ്തുതകളും പുറത്തു കൊണ്ടുവന്നുകൊണ്ടിരിക്കുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുരാധപുരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനുരാധ ടി.കെ. ഇംഗ്ലീഷ് വിലാസം https://ml.wikipedia.org/wiki/Anuradha_TK
ഇന്ത്യൻ ബഹിരാകാശ ഗവേഷണ കേന്ദ്രത്തിലെ മുതിർന്ന വനിതാ ഗവേഷകയാണ്‌ അനുരാധ ടികെ.
1982 മുതൽ ഐഎസ്ആർഒയിൽ ജോലിചെയ്യുന്നു.
ഐഎസ്ആർഒയുടെ ജിയോസാറ്റ് പദ്ധതിയുടെ പ്രോഗ്രാം ഡയറക്ടറാണ്.
അനുരാധ ടികെ , വാർത്താവിനിമയ ഉപഗ്രഹങ്ങളിൽ പ്രത്യേക പരിശീലനം നേടിയൈസ്രോയിലെ (ISRO) യിലെ ഭാരത ശാസ്ത്രജ്ഞയാണ്.
GSAT-12 and GSAT-10.
ഉപഗ്രഹ വിക്ഷേപണവുമായുള്ള ജോലിയിലും അവർ പങ്കെടുത്തിരുന്നു.
1961ൽ ബെംഗളൂരുവിൽ ജനിച്ചു.
ബംഗളൂരുവിലെ [[വിശ്വേശ്വര കോളേജ് ഓഗ് എഞിനീയറിങ്ങിൽ നിന്ന് ഇലക്ട്രോണിക്സിൽ ബി.ഇ.
നേടി.
അവർ ഇസ്രോ(ISRO)യുടെ ഉപഗ്രഹ കേന്ദ്രത്തിൽ ജിയോസാറ്റ് പ്രോഗ്രാം ഡയറക്ടറായിരുന്നു.
വാർത്താവിനിമയത്തിലും ഡാറ്റ ലിങ്കുകൾക്കും പ്രധാന മായ ഭൂസ്ഥിര ഉപഗ്രഹങ്ങളിലാണ്പ്രവർത്തിക്കുന്നത്.
She has been a leading figure in several Indian space programs.
അവർ ഇസ്രോയിലെ ഏറ്റവും മുതിർന്ന വനിത ആപ്പീസറാണ്.
ബംഗളൂരുവിലെ ഉപഗ്രഹ പരിശോധന നടത്തലായിരുന്നു അവരുടെ ഇസ്രോയിലെ ആദ്യത്തെ ജോലി.
അനുരാധ ഇസ്രോയുടെ വാർത്തവിനിമയ ഉപഗ്രഹമായ ജിസാറ്റ്-12 വികസിപ്പിക്കാനുള്ള 20 എഞ്ചിനിയർമാർ അടങ്ങുന്ന സാങ്കേതികകൂട്ടായ്മയെ നയിച്ച പ്രൊജക്റ്റ് ഡയറക്റ്ററായിരുന്നു.
ശ്രീഹരിക്കോട്ടയിലെ സതീഷ് ധവാൻ ബഹിരാകാശ കേന്ദ്രത്തിൽ നിന്ന് 2011 ജൂലൈയിൽ ജിസാറ്റ്-12 ഭിരാകാശത്തേക്ക് വിക്സേപിക്കുന്നതിന്റെ ചുമതല അവർക്കായിരുന്നു.
സ്ത്രീകൾ മാത്രമായുള്ള ഗവേഷണ സംഘത്തിന്റെ ഭാഗമായി പ്രമോദ ഹെഗ്ഡെയ്ക്കും അനിരുദ്ധ പ്രകാശ്ത്തോടുമൊപ്പം ധവാനിലെ ഇസ്രോയുടെ പ്രധാന നിയന്ത്രണ കേന്ദ്ര(MCF) ത്തിൽ നിന്ന് ഗിസാറ്റ്-12 നെ നിർദ്ദിഷട ഭ്രമണപഥത്തിൽ എത്തിച്ചു.
ജിസാറ്റ്-12നു വേണ്ടി പ്രവർത്തിച്ചതിനുശേഷം കുറേകൂടി വലിയ പദ്ധതിയായ ജിസാറ്റ്-10സെപ്തംബർ 2012ൽ വിക്ഷേപിക്കുന്നതിന് നേതൃത്വം നൽകി.
പുരസ്കാരം ബഹിരാകാശ ശാസ്ത്രത്തിനു നൽകിയ സംഭാവനകൾ പരിഗണിച്ച് 2003 ൽ എയറോനോട്ടിക്കൽ സൊസൈറ്റിഓഫ് ഇന്ത്യയുടെ ബഹിരാകാശ സ്വർണ്ണ പതക്കം കിട്ടി.
2011ൽ നാഷണൽ ഡിസൈൻ റിസർച്ച് ഫോറം (NDRF)ന്റെ സുമൻ ശർമ്മ പുരസ്കാരം നേടി I2012 ASI- ISRO Merit Award for Realisation of Indigenous Communication spacecraft ജിസാറ്റ്-12 യാഥർത്ത്യമായതിൽ സംഘ നേതാവായിരുന്നതുകൊണ്ട് ഇസ്രൊ ടീം പുരസ്കാരം2012
അനുരാധ ദേവി തൊക്ചൊം ഇംഗ്ലീഷ് വിലാസം https://ml.wikipedia.org/wiki/Anuradha_Devi_Thokchom
ഒരു ഇന്ത്യൻ വനിതാ ഹോക്കി താരമാണ് അനുരാധ തൊക്ചൊം (ജനനം ഫെബ്രുവരി 2, 1989).
മണിപ്പൂരിൽ നിന്നുള്ള ഇവർ ഒരു മുന്നേറ്റനിരക്കാരിയായാണ് കളിക്കുന്നത്.
നിലവിലെ ഇന്ത്യൻ ഹോക്കി ടീമിലെ ഏറ്റവും പരിചയസമ്പത്തുള്ള താരങ്ങളിലൊരാളായ ഇവർ 80 ലേറെ അന്തരാഷ്ട്ര മത്സരങ്ങൾ രാജ്യത്തിനു വേണ്ടി കളിച്ചിട്ടുണ്ട്.
36 വർഷത്തിനു ശേഷം 2016ലെ റിയോ ഒളിംമ്പിക്സിനു യോഗ്യത നേടിയ ഇന്ത്യൻ ടീമിൽ അംഗമാണ്.
26 ആം വയസിലാണ് പോസ്റ്റീരിയർ ഹോക്കി അക്കാദമിയിൽ അനുരാധ പരിശീലനത്തിനു പോയത്.
പക്ഷേ അതിനു മുൻപ് തന്നെ അവർ എട്ടോളം ദേശീയ ഹോക്കി മത്സരത്തിൽ പങ്കെടുത്ത് പ്രകടനം കാഴ്ച്ച വച്ചിരുന്നു.
2014-15 ലെ വനിതാ എഫ് ഐ എച്ച് വേൾഡ് ലീഗിനു ശേഷം നല്ല ആത്മവിശ്വാസത്തിലാണ് എന്നു കോച്ചായ മതിയാസ് അഹ്രിൻ പറഞ്ഞിരുന്നു എന്നു ക്യാമ്പിന്റെ അവസ്ഥയെ കുറിച്ച് പറയുമ്പോൾ അനുരാധ പറഞ്ഞിരുന്നു.
പുതിയ പരിശീലകന്റെ കീഴിലുള്ള പഠന സമയമാണിത് എന്നും അവർ കൂട്ടിച്ചേർത്തു.
ഞങ്ങളിപ്പോൾ വളരെ ആത്മവിശ്വാസത്തിലാണെന്നും എതിരാളികളുടെ പ്രതിരോധം തകർക്കുമെന്നും അനുരാധ പറഞ്ഞു.
ലീഗ് സെമിഫൈനലിൽ അഞ്ചാം സ്ഥാനം കരസ്ഥമാക്കി ഒളിമ്പിക്സിൽ മുപ്പത്തിയാറ് വർഷങ്ങൾക്ക് ശേഷം യോഗ്യത നേടി.
അനുരാധപുര കൂട്ടക്കൊല ഇംഗ്ലീഷ് വിലാസം https://ml.wikipedia.org/wiki/Anuradhapura_massacre
1985 മേയ് പതിനാലിനു തമിഴീഴ വിടുതലൈപ്പുലികളുടെ നേതൃത്വത്തിലുള്ള സംഘം അനുരാധപുര എന്ന ഗ്രാമത്തിൽ സിംഹള പൗരന്മാരെ കൂട്ടത്തോടെ വധിക്കുകയുണ്ടായി.
ഇത് അനുരാധപുര കൂട്ടക്കൊല എന്നറിയപ്പെടുന്നു കൂട്ടക്കൊല
1985 മേയ് പതിനാലിനു തട്ടിയെടുത്ത ഒരു യാത്രാ ബസ്സുമായി തമിഴ് പുലികൾ അനുരാധപുര ഗ്രാമത്തിലേക്കു പ്രവേശിച്ചു.
അവിടെ ബസ്സ് സ്റ്റേഷനിൽ നിന്നിരുന്ന ജനങ്ങളുടെ നേർക്ക് യന്ത്രത്തോക്കുകളുപയോഗിച്ച് തുരുതുരാ നിറയൊഴിച്ചു.
അതിനുശേഷം, തൊട്ടടുത്ത ബുദ്ധാശ്രമത്തിലേക്കു പോയ തീവ്രവാദികൾ അവിടെ പ്രാർത്ഥനയിലായിരുന്ന ബുദ്ധഭിക്ഷുക്കളുടെ നേരെയും വെടിയുതിർത്തു.
വിൽപാട്ടു ദേശീയോദ്യാനത്തിലേക്കു കടന്ന അക്രമികൾ, അവിടെയുണ്ടായിരുന്ന 18 സിംഹള പൗരന്മാരേയും വധിച്ചു.
സ്ത്രീകളും, കുട്ടികളും, പുരുഷന്മാരും ഉൾപ്പെടെ 146 പേരെ തമിഴ് പുലികൾ അനുരാധപുര സംഭവത്തിൽ കൊലപ്പെടുത്തി.
കൂടുതൽ വായനക്ക് Rohan Gunaratna|Gunaratna, Rohan] (1998).
Sri Lanka's Ethnic Crisis and National Security , Colombo : South Asian Network on Conflict Research.
ISBN 955-8093-00-9 Rohan Gunaratna|Gunaratna, Rohan.
(October 1, 1987).
War and Peace in Sri Lanka: With a Post-Accord Report From Jaffna , Sri Lanka: Institute of Fundamental Studies.
ISBN 955-8093-00-9 Gunasekara, S.L. (November 4, 2003).
The Wages of Sin , ISBN 955-8552-01-1 ഇതും കൂടി കാണുക ബാറ്റിക്കളോവ കൂട്ടക്കൊല കുമാരപുരം കൂട്ടക്കൊല അവലംബം
അനുരാധ നാലപ്പാട്
ഭാരതത്തിലെ അറിയപ്പെടുന്ന ചിത്രകാരിയാണ് അനുരാധ നാലപ്പാട്.
പ്രശസ്ത മലയാള കവയിത്രി ബാലാമണിയമ്മയുടെ പേരക്കുട്ടിയും  ലോകപ്രശസ്തയായ മലയാളി സാഹിത്യകാരി മാധവിക്കുട്ടിയുടെ സഹോദരി ഡോ.സുലോചനയുടെ മകളുമാണ്.
ചിത്രകാരനായ സി. കെ. ഉണ്ണികൃഷ്ണൻ നായർ ആണ് അനുരാധയുടെ പിതാവ്.
തിരുവനന്തപുരം കോളേജ് ഓഫ് ഫൈൻ ആർട്സിൽ നിന്നു ലളിതകലാ ബിരുദം (ബാച്ചിലർ ഓഫ് ഫൈൻ ആർട്സ്) നേടി.
അനുരാധ റോയ് ഇംഗ്ലീഷ് വിലാസം https://ml.wikipedia.org/wiki/Anuradha_Roy
ഒരു ഇന്ത്യൻ ഇംഗ്ലീഷ് നോവലെഴുത്തുകാരിയും പത്രപ്രവർത്തകയും എഡിറ്ററുമാണ് അനുരാധ റോയ് (ജനനം:1967).
ഇന്ത്യയിലെ സ്ത്രീകൾക്കും കുട്ടികൾക്കും നേരിടേണ്ടിവരുന്ന അതിക്രമങ്ങളും ദുരന്തങ്ങളും വരച്ചുകാട്ടുന്നവയാണ് ഇവരുടെ കൃതികൾ.
സമൂഹത്തിന്റെ കപടനാട്യങ്ങളും ബന്ധങ്ങളിൽ വെച്ചുപുലർത്തുന്ന സങ്കീർണതകളും വിശകലനം ചെയ്യുന്ന കൃതികൾ ഏറെ നിരൂപകശ്രദ്ധ നേടിയവയാണ്‌.
ആൻ അറ്റ്‌ലസ് ഓഫ് ഇംപോസിബിൾ ലോംഗിംഗ് (2008), ദ ഫോൾഡഡ് എർത്ത് (2011), സ്ലീപ്പിങ് ഓൺ ജ്യൂപിറ്റർ (2015) എന്നിവയാണ് ശ്രദ്ധേയമായ നോവലുകൾ .
സ്ലീപ്പിങ് ഓൺ ജ്യൂപിറ്ററിന് 2015-ലെ ദക്ഷിണേഷ്യൻ സാഹിത്യപുരസ്കാരമായ ഡി.എസ്.സി. പ്രൈസ് ലഭിക്കുകയും മാൻ ബുക്കർ പുരസ്കാരത്തിനായി നാമനിർദ്ദേശം ചെയ്യപ്പെടുകയും ചെയ്തു.
അനുരാധ റോയിയുടെ സ്വദേശം കൊൽക്കത്തയാണ് .
പഠിച്ചതും വളർന്നതും ഹൈദരാബാദിലാണ് .
ഹൈദരാബാദിലേ നാസർ സ്കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത്.
കൽക്കട്ട സർവകലാശാലയ്ക്കു കീഴിൽ പ്രവർത്തിച്ചിരുന്ന പ്രസിഡൻസി കോളേജിലും കേംബ്രിഡ്ജ് സർവകലാശാലയിലുമായി ഇംഗ്ലീഷ് സാഹിത്യപഠനം പൂർത്തിയാക്കി.
റുകുൻ അദാനിയെ വിവാഹം കഴിച്ചു.
ഭർത്താവുമായി ചേർന്ന് 2000-ൽ ആരംഭിച്ച പെർമനന്റ് ബ്ലാക്ക് എന്ന പബ്ലിഷിങ് ഹൗസിന്റെ എഡിറ്ററായും അനുരാധ പ്രവർത്തിച്ചിരുന്നു.
അനുരാധയുടെ ആദ്യ നോവലായ ആൻ അറ്റ്‌ലസ് ഓഫ് ഇംപോസിബിൾ ലോംഗിംഗ് പുറത്തിറങ്ങിയത് 2008-ലാണ്.
ഏറെ നിരൂപകശ്രദ്ധ നേടിയ നോവൽ പതിനഞ്ചു ഭാഷകളിലേക്ക് വിവർത്തനം ചെയ്യപ്പെട്ടു.
നഗരത്തിൽ നിന്നും നാട്ടിലേക്ക് ചേക്കേറിയ അമൂല്യബാബുവിന്റെ ദുരിതാനുഭവങ്ങൾ വിവരിക്കുന്ന ഈ കൃതി നിരവധി പുരസ്കാരങ്ങൾ സ്വന്തമാക്കി.
ഈ നോവലിനെ ആധുനിക ഇന്ത്യൻ ഇംഗ്ലീഷ് സാഹിത്യത്തിലെ ഏറ്റവും പ്രധാനപ്പെട്ട അറുപത് പുസ്തകങ്ങളിലൊന്നായി വേൾഡ് ലിറ്ററേച്ചർ ടുഡേ തെരഞ്ഞെടുത്തിരുന്നു.
അനുരാധയുടെ രണ്ടാമത്തെ നോവലായ ദ ഫോൾഡഡ് എർത്തും (2011) നിരൂപകപ്രശംസ നേടിയിരുന്നു.
പർവ്വതാരോഹണത്തിൽ മരിച്ചയാളുടെ ഭാര്യ സമൂഹത്തെ നോക്കിക്കാണുന്ന രീതിയിലുള്ള കഥ അവതരിപ്പിച്ച നോവലിന് എക്കൊണോമിക്സ് ക്രോസ് വേഡ് പ്രൈസ് ലഭിച്ചിരുന്നു.
ഈ കൃതിയും അനേകം ഭാഷകളിലേക്ക് മൊഴിമാറ്റം ചെയ്യപ്പെട്ടു.
അനുരാധയുടെ മൂന്നാമത്തെ നോവലായ സ്ലീപ്പിങ് ഓൺ ജ്യൂപിറ്റർ പുറത്തിറങ്ങിയത് 2015-ലാണ്.
കലാപത്തിൽ മാതാപിതാക്കളെയും സഹോദരനെയും നഷ്ടപ്പെട്ട നോമിത എന്ന ഏഴുവയസ്സുകാരിക്ക് നേരിടേണ്ടിവരുന്ന ലൈംഗിക അതിക്രമങ്ങളാണ് നോവലിന്റെ ഇതിവൃത്തം.
ഇന്ത്യൻ വനിതകളുടെ നിസ്സഹായാവസ്ഥയും ആൾ ദൈവങ്ങളുടെ കാപട്യവും വരച്ചുകാട്ടുന്ന ഈ നോവൽ ആഗോളതലത്തിൽ ഏറെ ചർച്ച ചെയ്യപ്പെട്ടിരുന്നു.
2015-ലെ ദക്ഷിണേഷ്യൻ സാഹിത്യത്തിനുള്ള ഡി.എസ്.സി. പ്രൈസ് സ്വന്തമാക്കിയ ഈ കൃതി ആ വർഷത്തെ മാൻ ബുക്കർ സമ്മാനത്തിനുള്ള ചുരുക്കപ്പട്ടികയിലും ഇടം നേടിയിരുന്നു.
രചനകൾ ആൻ അറ്റ്‌ലസ് ഓഫ് ഇംപോസിബിൾ ലോംഗിംഗ് (2008) ദ ഫോൾഡഡ് എർത്ത് (2011) സ്ലീപ്പിങ് ഓൺ ജ്യൂപിറ്റർ (2015) ബഹുമതികൾ 2004 ഔട്ട്ലുക്ക്/പിക്കഡോർ ഇന്ത്യ നോൺ-ഫിക്ഷൻ കോംപറ്റീഷൻ, കുക്കിങ് വിമെൻ 2011 ദ ഹിന്ദു ലിറ്റററി പ്രൈസ് , ചുരുക്കപ്പട്ടിക, ദ ഫോൾഡഡ് എർത്ത് .
2011 മാൻ ഏഷ്യൻ ലിറ്റററി പ്രൈസ് , ലോങ് ലിസ്റ്റ് ദ ഫോൾഡഡ് എർത്ത് .
2011 ക്രോസ്‌വേഡ് ബുക്ക് അവാർഡ് , ദ ഫോൾഡഡ് എർത്ത് 2015 മാൻ ബുക്കർ സമ്മാനം , ലോങ്ങ് ലിസ്റ്റ്, സ്ലീപ്പിങ് ഓൺ ജ്യൂപിറ്റർ .
2015 ദ ഹിന്ദു ലിറ്റററി പ്രൈസ് , ഷോർട്ട്ലിസ്റ്റ്, സ്ലീപ്പിങ് ഓൺ ജ്യൂപിറ്റർ 2016 ദക്ഷിണേഷ്യൻ സാഹിത്യത്തിനുള്ള ഡിഎസ്സി പ്രൈസ് , സ്ലീപ്പിങ് ഓൺ ജ്യൂപിറ്റർ അവലംബം
അനുരാധപുര മഹാ വിഹാരം മഹാവിഹാര സമുച്ചയത്തിന്റെ ഭാഗമായ ആദ്യത്തെ ശ്രീലങ്കൻ സ്തൂപമായ തുപാരാമ സ്തൂപത്തിന്റെ മാതൃക
ശ്രീലങ്കയിലെ തേരവാദ ബുദ്ധമതത്തിന്റെ ഒരു പ്രധാന മഹാവിഹാരം അധവാ വലിയ ബുദ്ധവിഹാരം ആയിരുന്നു ശ്രീലങ്കയിലെ അനുരാധപുരയിലുള്ള അനുരാധപുര മഹാവിഹാരം.
അനുരാധപുരയിലെ ദേവനാമ്പിയ തിസ്സ രാജാവ് (ബിസി 247-207) തന്റെ തലസ്ഥാന നഗരമായ അനുരാധപുരയിൽ ഇത് സ്ഥാപിച്ചു.
ബുദ്ധഘോഷൻ (CE 4 മുതൽ 5 വരെ നൂറ്റാണ്ടുകൾ) , ( തേരവാദ ബുദ്ധമത സിദ്ധാന്തത്തിന്റെ മുഖ്യ വിശുദ്ധ ഗ്രന്ഥങ്ങളായ) തിപിടകം , വിശുദ്ധിമഗ്ഗ  പോലുള്ള ഗ്രന്ഥങ്ങൾക്കും വ്യാഖ്യാനങ്ങൾ എഴുതിയ ധമ്മപാല, തുടങ്ങിയ സന്യാസിമാർ, ഇവിടെ തേരവാദ മഹാവിഹാരൻ യാഥാസ്ഥിതികത്വം സ്ഥാപിച്ചു.
മഹാവിഹാരത്തിൽ താമസിക്കുന്ന സന്യാസിമാരെ മഹാവിഹാരവാസികൾ എന്ന് വിളിക്കുന്നു.
അഞ്ചാം നൂറ്റാണ്ടിൽ, "അനുരാധപുര മഹാവിഹാരം" ഒരുപക്ഷേ തെക്കൻ അല്ലെങ്കിൽ കിഴക്കൻ ഏഷ്യയിലെ അക്കാലത്തെ ഏറ്റവും പരിഷ്കൃതമായ സർവ്വകലാശാലയായിരുന്നു.
പല അന്തർദേശീയ പണ്ഡിതന്മാർ അവിടം സന്ദർശിക്കുകയും  അവിടെ നിന്ന് നിരവധി വിഷയങ്ങൾ പഠിക്കുകയും ചെയ്തു.
തേരവാദ സന്യാസ ഗ്രൂപ്പുകൾ ആദ്യകാല ചരിത്രം
ബുദ്ധമതത്തിന്റെ ആദ്യകാല ചരിത്രകാലഘട്ടത്തിൽ ശ്രീലങ്കയിൽ തേരാവാദയുടെ മൂന്ന് ഉപവിഭാഗങ്ങൾ നിലനിന്നിരുന്നു: മഹാവിഹാരം, അഭയഗിരി വിഹാരം, ജെതവനം - എന്നിവ .
മഹാവിഹാരമാണ് ആദ്യമായി സ്ഥാപിതമായ പാരമ്പര്യം.
അതേസമയം മഹാവിഹാര പാരമ്പര്യത്തിൽ നിന്ന് വേർപെട്ട സന്യാസിമാർ അഭയഗിരി വിഹാരവും ജേതവന വിഹാരവും സ്ഥാപിച്ചു.
എ കെ വാർഡർ പറയുന്നതനുസരിച്ച്, തേരവാദത്തോടൊപ്പം ശ്രീലങ്കയിൽ ഇന്ത്യൻ മഹിഷശാഖ വിഭാഗവും നിലയുറപ്പിച്ചു, പിന്നീട് അത് ലയിച്ചു.
ശ്രീലങ്കയുടെ വടക്കൻ പ്രദേശങ്ങളും ചില സമയങ്ങളിൽ ഇന്ത്യയിൽ നിന്നുള്ള വിഭാഗങ്ങൾക്ക് വിട്ടുകൊടുത്തതായി തോന്നുന്നു.
മഹാവംശം അനുസരിച്ച്, നാലാം നൂറ്റാണ്ടിൽ അഭയഗിരി വിഹാരത്തിലെ സന്യാസിമാരുമായുള്ള വിഭാഗീയ സംഘട്ടനങ്ങളിൽ അനുരാധപുര മഹാവിഹാരം നശിപ്പിക്കപ്പെട്ടു.
ഈ മഹായാന സന്യാസിമാർ അനുരാധപുരയിലെ മഹാസേനയെ അനുരാധപുര വിഹാരം നശിപ്പിക്കാൻ പ്രേരിപ്പിച്ചു.
ഇതിന്റെ ഫലമായി പിന്നീട് വന്ന ഒരു രാജാവ് മഹായാനികളെ ശ്രീലങ്കയിൽ നിന്ന് പുറത്താക്കി  .
അഞ്ചാം നൂറ്റാണ്ടിന്റെ തുടക്കത്തിൽ (സി.ഇ. 399-നും 414-നും ഇടയിൽ) ഇന്ത്യയിലേക്കും ശ്രീലങ്കയിലേക്കും യാത്ര ചെയ്ത ചൈനീസ് ബുദ്ധ സന്യാസിയായ ഫാക്സിയന്റെ രചനകളിൽ നിന്ന് വ്യത്യസ്‌തമാണ് മഹാവംശം നൽകുന്ന പരമ്പരാഗത തേരാവാദിൻ വിവരണം.
406-ൽ ശ്രീലങ്കയിൽ പ്രവേശിച്ച അദ്ദേഹം തന്റെ അനുഭവങ്ങളെക്കുറിച്ച് വിശദമായി എഴുതാൻ തുടങ്ങി.
മഹാവിഹാരം കേടുകൂടാതെയിരിക്കുക മാത്രമല്ല, 3000 സന്യാസിമാരെ അവിടെ പാർപ്പിച്ചിരുന്നതായി അദ്ദേഹം രേഖപ്പെടുത്തി.
മഹാവിഹാരത്തിൽ നടന്ന ഒരു ശവസംസ്കാരത്തിന്റെ വിവരണവും അദ്ദേഹം നൽകുന്നുണ്ട്.
അരഹന്ത പദത്തിന് അർഹത നേടിയ വളരെ ആദരണീയനായ ഒരു ശ്രമണ ന്റെ ശവസംസ്കാര ചടങ്ങിൽ അദ്ദേഹം വ്യക്തിപരമായി പങ്കെടുക്കുകയും ചെയ്തതായി ഫാക്സിയൻ രേഖപ്പെടുത്തിയിട്ടുണ്ട്.
സമകാലവർത്തിയായി അഭയഗിരി വിഹാരത്തിന്റെ നിലനിൽപ്പും അഭയഗിരി ആശ്രമത്തിൽ അക്കാലത്ത് 5000 സന്യാസിമാർ താമസിച്ചിരുന്നതായും ഫാക്സിയൻ രേഖപ്പെടുത്തിയിട്ടുണ്ട്.
CE ഏഴാം നൂറ്റാണ്ടിൽ, ശ്രീലങ്കയിലെ രണ്ട് ആശ്രമങ്ങളുടെയും അക്കാലത്തെ സ്ഥിതിയെക്കുറിച്ചും ഷ്വാൻ ത്സാങ് വിവരിക്കുന്നുണ്ട്.
അഭയഗിരി പാരമ്പര്യത്തെ "മഹായാന സ്‌ഥവിരസ്" എന്നും മഹാവിഹാര പാരമ്പര്യത്തെ " ഹിനയന സ്‌ഥവിരസ്" എന്നും പരാമർശിച്ചുകൊണ്ട് ശ്രീലങ്കയിലെ തേരവാദത്തിന്റെ രണ്ട് പ്രധാന വിഭാഗങ്ങളെക്കുറിച്ച് ഷ്വാൻ ത്സാങ് എഴുതി.
ഷുവാൻസാങ് തുടർന്നും എഴുതുന്നു, "മഹാവിഹാരവാസികൾ മഹായാനത്തെ നിരസിക്കുകയും ഹീനയാനം പരിശീലിക്കുകയും ചെയ്യുന്നു, അതേസമയം അഭയഗിരിവിഹാരവാസികൾ ഹീനയാനവും മഹായാനവും പഠിക്കുകയും ത്രിപിഠക പ്രചരിപ്പിക്കുകയും ചെയ്യുന്നു."
പിന്നീടുള്ള ചരിത്രം 1890-ൽ ഹാരി ചാൾസ് പുർവിസ് ബെല്ലിന്റെ അനുരാധപുരയുടെ ഭൂപടം മഹാവിഹാരത്തിന്റെ സ്ഥാനം കാണിക്കുന്നു
ശ്രീലങ്കയിലെ ഭരണാധികാരികൾ തേരവാദം പരമ്പരാഗത രീതിയിൽ തുടരുന്നുവെന്ന് ഉറപ്പുവരുത്തിയിരുന്നതായും ഈ സ്വഭാവം ഇന്ത്യൻ ബുദ്ധമത രീതികളിൽ നിന്ന് വിരുദ്ധമാണെന്നും ചില പണ്ഡിതന്മാർ അഭിപ്രായപ്പെടുന്നു.
എന്നിരുന്നാലും, 12-ആം നൂറ്റാണ്ടിന് മുമ്പ്, ശ്രീലങ്കയിലെ കൂടുതൽ ഭരണാധികാരികൾ അഭയഗിരി തേരവാദികൾക്ക് പിന്തുണയും രക്ഷാകർതൃത്വവും നൽകി.
ഫാക്സിയനെപ്പോലുള്ള യാത്രക്കാർ അഭയഗിരി തേരവാദികളെ ശ്രീലങ്കയിലെ പ്രധാന ബുദ്ധമത പാരമ്പര്യമായി കണ്ടു.
12-ആം നൂറ്റാണ്ടിൽ മഹാവിഹാര വിഭാഗം പരാക്കമബാഹു ഒന്നാമന്റെ (1153-1186 CE) രാഷ്ട്രീയ പിന്തുണ നേടി.
അഭയഗിരി, ജേതവന തേരവാദ പാരമ്പര്യങ്ങൾ പൂർണ്ണമായും നിർത്തലാക്കുകയും ചെയ്യപ്പെട്ടു.
അപ്പോൾ അഭയഗിരി വിഹാരത്തിന്റെ പ്രബലമായ വിഭാഗമായിരുന്ന തേരവാദ വിഭാഗത്തിന്റെ ആധിപത്യമുളള, അധികാരമുളള പ്രവണത മാറി.
ഈ രണ്ട് പാരമ്പര്യങ്ങളിലെയും തേരവാദ സന്യാസിമാരെ പുറത്താക്കി.
എന്നിട്ട് അവർക്ക് ഒന്നുകിൽ ശാശ്വതമായി സാധാരണക്കാരിലേക്ക് മടങ്ങുകയോ അല്ലെങ്കിൽ മഹാവിഹാര പാരമ്പര്യത്തിന് കീഴിൽ "നവാഗതർ" ആയി തിരിച്ച് വരുവാൻ ശ്രമിക്കുകയോ ചെയ്യാം.
മഹാവിഹാരത്തിൽ നിന്നുള്ള നിരവധി സന്യാസിമാരും പുറത്താക്കപ്പെട്ടു എന്ന് റിച്ചാർഡ് ഗോംബ്രിച്ച് എഴുതുന്നു.
അദ്ദേഹം സംഘത്തെ വീണ്ടും ഒന്നിപ്പിച്ചുവെന്ന് ചരിത്രത്തിൽ പറയുന്നുണ്ടെങ്കിലും, അദ്ദേഹം ചെയ്തത് അഭയഗിരി, ജേതവന വിഭാഗങ്ങൾ ഇല്ലാതാക്കുക എന്നതായിരുന്നു.
ആ വസ്തുതയെ ഒന്നിപ്പിച്ചു എന്ന പ്രയോഗം മറയ്ക്കുന്നു.
മഹാവിഹാരയിലെ  നിരവധി സന്യാസിമാരെയും മറ്റ് രണ്ടിലെ എല്ലാ സന്യാസിമാരെയും അദ്ദേഹം നിയമിച്ചു.
പിന്നീട് അവരിൽ മികച്ചവരെ ഇപ്പോൾ 'ഏകീകൃത' സംഘത്തിൽ തുടക്കക്കാരാകാൻ അനുവദിച്ചു, അതിലേക്ക് തക്കസമയത്ത് അവർ പുനഃക്രമീകരിക്കപ്പെടും.
കുറിപ്പുകൾ ബാഹ്യ ലിങ്കുകൾ അനുരാധപുര മഹാ വിഹാരയയുടെ ഔദ്യോഗിക വെബ്സൈറ്റ് Archived 2018-01-24 at the Wayback Machine .
അമോഫോഫല്ലസ് ടൈറ്റാനിയം ഇംഗ്ലീഷ് വിലാസം https://ml.wikipedia.org/wiki/Amorphophallus_titanum
ചീഞ്ഞഴുകിയ എലിയുടെ മണം പരത്തുന്ന പൂവാണ് അമോഫോഫല്ലസ് ടൈറ്റാനിയം (Amorphophallus titanum) എന്നു ശാസ്ത്രീയനാമമുള്ള ടൈറ്റൻ അറം (Titan Arum).
40 വർഷത്തെ ആയുസിനുള്ളിൽ ഇതു 3-4 പ്രാവിശ്യമേ പുഷ്പിക്കുകയുള്ളു.
രണ്ടോ മൂന്നോ ദിവസത്തിനുള്ളിൽ വാടുകയും ചേയ്യും.
ശവപുഷ്പം എന്ന വിളിപ്പേരുകൂടി ഇതിനുണ്ട്.
ഇതും കാണുക ഒഡോആർഡോ ബെക്കാരി അവലംബം
അമോമം മ്യൂരിക്കേറ്റം
ഇഞ്ചി കുടുംബത്തിലെ( സിഞ്ചിബെറേസീ ) ഒരു അംഗമാണ് അമോമം മ്യൂരിക്കേറ്റം .
1.5 മുതൽ 5മീറ്റർ വരെ കുത്തനെ വളരുന്ന ഈ ചെടിയുടെ 30×7 സെമീ വലിപ്പമുള്ള നീണ്ട് അറ്റം കൂർത്ത ഇലകൾക്ക് തണ്ടുകൾ ഇല്ല.
പൂക്കൾ മഞ്ഞനിറത്തിൽ ചുവന്ന വരകളോടു കൂടിയവയാണ്.
അമോസ് ഓസ് ഇംഗ്ലീഷ് വിലാസം https://ml.wikipedia.org/wiki/Amos_Oz
ഇസ്രയേലി നോവലിസ്റ്റും പത്ര പ്രവർത്തകനും എഴുത്തുകാരനും ബുദ്ധിജീവിയുമാണ് അമോസ് ഓസ് .
ബെൻ ഗുറിയോൺ സർവകലാശാലയിലെ ഇംഗ്ലീഷ് പ്രൊഫസറായ ഇദ്ദേഹം ,  ഇസ്രയേലിലെ  വിഖ്യാതനായ എഴുത്തുകാരനാണ്.
42 ഭാഷകളിൽ 43 രാജ്യങ്ങളിൽ ഇദ്ദേഹത്തിന്റെ കൃതികൾ പ്രസിദ്ധപ്പെടുത്തിയിട്ടുണ്ട്.
ചൈനീസ് പാഠ പുസ്തകങ്ങളിൽ ഇദ്ദേഹത്തിന്റെ കൃതികളിൽ നിന്നുള്ള ഭാഗങ്ങൾ ഉൾപ്പെടുത്തിയിട്ടുണ്ട്.
പ്രസിദ്ധമായ ഗയ്ഥേ അവാർഡ് ഉൾപ്പെടെ നിരവധി പുരസ്കാരങ്ങൾ ഓസിന് ലഭിച്ചിട്ടുണ്ട്.
1939 ൽ ജറുസലേമിൽ ജനിച്ചു.
ഫാനിയയും ലൈബ്രേറിയനായ യെഹൂദ അരിയ ക്ലൂസ്നറുമായിരുന്നു മാതാപിതാക്കൾ.
ഹീബ്രു സർവകലാശാലയിലെ വിദ്യാർത്ഥികളായിരിക്കെയാണ് അവർ പരിചയപ്പെട്ടത്.
നിരവധി ഭാഷകളിൽ ഓസിന്റെ മാതാപിതാക്കൾക്ക് പ്രാവീണ്യമുണ്ടായിരുന്നെങ്കിലും ഹീബ്രു അനായാസം ഉപയോഗിക്കാൻ കഴിഞ്ഞിരുന്നില്ല.
പോളിഷ് ഭാഷയിലാണ് അവർ ആശയ വിനിമയം നടത്തിയിരുന്നത്.
അവർ ഓസിനെ പഠിക്കാനനുവദിച്ച ഏക ഭാഷ ഹീബ്രുവായിരുന്നു.
ഓസിന്റെ കുടുംബാംഗങ്ങളിൽ പലരും വലതു പക്ഷ സിയോണിസ്റ്റുകളായിരുന്നു.
ഓസിന്റെ കുടുംബം മത വിശ്യാസികളായിരുന്നില്ല.
യുക്തിരഹിതമെന്ന് അവർ അതിനെ കരുതി.
അടുത്തുള്ള സോഷ്യലിസ്റ്റ് സ്കൂളിൽ ചേരുന്നത് വളരെ എതിർപ്പുകളുയർത്തിയതിനാൽ മതപഠനത്തിനു ചേർന്നു.
പ്രസിദ്ധ കവി സെൽദ ഇവിടെ അദ്ദേഹത്തിന്റെ അദ്ധ്യാപികയായിരുന്നു.
12 ാം വയസ്സിൽ അമ്മ വിഷാദ രോഗത്തെത്തുടർന്ന് ആത്മഹത്യ ചെയ്തു.
എ ടേയ്ൽ ഓഫ് ലവ് ആൻഡ് ഡാർക്ക്നെസ് എന്ന കൃതിയിൽ ഈ ഓർമ്മകൾ അദ്ദേഹം അയവിറക്കുന്നുണ്ട് .
അമോസ് ഓസ് 2005 ൽ
അമ്മയുടെ മരണത്തിനു രണ്ടു വർഷത്തിനു ശേഷം അദ്ദേഹം വീടു വിട്ട് ലേബർ സിയോണിസ്റ്റായി ഹുൽഡയിൽ താമസം ആരംഭിച്ചു.
ഹുൽഡയിൽ അവിടുത്തെ ഒരു കുടുംബം അമോസിനെ ദത്തെടുത്ത് പേരിന്റെ അവസാന ഭാഗം ഓസ് എന്നു മാറ്റി.
ഹീബ്രുവിൽ ധൈര്യം എന്നാണ് ആ വാക്കിന്റെ അർത്ഥം.
ഇസ്രയേലി പ്രതിരോധ സേനയിലും കുറച്ചു കാലം പ്രവർത്തിച്ചു.
പിന്നീട് ജറുസേലം സർവകലാശാലയിൽ ഹീബ്രു സാഹിത്യം പഠിക്കാൻ ചേർന്നു.
1963 ൽ ബിരുദം നേടി, അധ്യാപകനായി.
പ്രതിരോധ സേനയിൽ ഒരു ടാങ്ക് യൂണിറ്റിനൊപ്പവും പ്രവർത്തിച്ചു.
Amos Oz, 2013 രാഷ്ട്രീയ വീക്ഷണം Amos Oz speaking at Tel Aviv University, faculty of medicine in 2011 Amos Oz in 2015
1967, മുതൽ  ഇസ്രയേലി– പലസ്തീൻ പ്രശ്നത്തിൽ ദ്വിരാഷ്ട വാദ നിലപാടാണ് അമോസ് സ്വീകരിക്കുന്നത്.
പുരസ്കാരങ്ങൾ 1976 – ബ്രണ്ണർ പുരസ്കാരം 1983 – ബേൺസ്റ്റീൻ പ്രൈസ് (original Hebrew novel category) for A Perfect Peace 1984 – named a member of the Officier des Arts et Lettres in France.
1986 – സാഹിത്യത്തിനുള്ള ബിയാലിക് പ്രൈസ് (jointly with Yitzhak Auerbuch-Orpaz) 1988 – ഫ്രഞ്ച് പ്രിക്സ് ഫെമിന എട്രേഞ്ചർFrench Prix Femina Etranger 1992 – പീസ് പ്രൈസ് ഫോർ ജർമ്മൻ ബുക്ക് ട്രേഡ് 1997 – ഫ്രഞ്ച് ലീജിയൻ ഓഫ് ഓണർ പുരസ്കാരത്തിന് ശുപാർശ ചെയ്യപ്പെട്ടു 1998 – ഇസ്രയേൽ പ്രൈസ് ഫോർ ലിറ്ററേച്ചർ 2004 – ഓവിഡ് പ്രൈസ്, Romania 2005 – ഗൊയ്ഥെ പുരസ്കാരം 2006 – കോറിൻ പ്രൈസ് (ജർമ്മനി) 2007 – പ്രിൻസ് ഓഫ് അസ്തൂറിയാസ് പുരസ്കാരം(സ്പെയിൻ) 2008 – ജർമ്മൻ പ്രസിഡന്റിന്റെ ഹൈ ഹോണർ പുരസ്കാരം 2008 – പ്രിമോ ലെവി പുരസ്കാരം (Italy) 2011 - ഹോണററി ഡോക്ടറേറ്റ്, മെൽബോൺ സർവകലാശാല 2012 - ഹോണററി ഡോക്ടറേറ്റ്, ബുക്കാറസ്റ്റ് സർവകലാശാല 2012 - Italy’s Giuseppe Tomasi di Lampedusa literary prize for “The Hill of Evil Counsel” 2013 - ഹോണററി ഡോക്ടറേറ്റ്,  ലോഡ്ജ് സർവകലാശാല 2013 - ഹീബ്രു സർവകലാശാലയുടെ ന്യൂമാൻ പ്രൈസ് ഫോർ ലിറ്ററേച്ചർ 2013 – ഫ്രാൻസ് കാഫ്ക പ്രൈസ് 2014 – ഓർഡർ ഓഫ് മെറിറ്റ് 2014 – സ്പെയിൻ രാജാവിൽ നിന്ന് ഹോണററി ഡോക്ടറേറ്റ് 2015 - Internationaler Literaturpreis – Haus der Kulturen der Welt, Germany, winner for Judas 2015 - മിലൻ സർവകലാശാലയുടെ ഹോണററി ഡോക്ടറേറ്റ് 2015 - പാർക്ക് ക്യോങ്-നി പ്രൈസ് പ്രസിദ്ധീകരിച്ച കൃതികൾ കഥേതരം കഥ ചെറുകഥ അവലംബം
അമോൽ പാലേക്കർ ഇംഗ്ലീഷ് വിലാസം https://ml.wikipedia.org/wiki/Amol_Palekar
ഹിന്ദി , മറാത്തി ചലച്ചിത്രരംഗത്തെ 1970 കാലഘട്ടത്തിലെ നടനും സം‌വിധായകനുമായിരുന്നു അമോൽ പാലേക്കർ अमोल पालेकर (ജനനം: നവംബർ 24 1944 ).
മുംബൈയിൽ ജനിച്ച ഇദ്ദേഹം ആദ്യകാലത്ത് മറാത്തി നാടകത്തിലും സ്റ്റേജുകളിലുമാണ് തന്റെ അഭിനയ കഴിവുകൾ പരീക്ഷിച്ചത്.
1971 ൽ ആദ്യസിനിമയിൽ അഭിനയിച്ചു.
മറാത്തി ചലച്ചിത്രമായ ശാന്തത ആയിരുന്നു അദ്ദേഹത്തിന്റെ ആദ്യ സിനിമ.
സം‌വിധായകപ്രതിഭ തെളിയിച്ച ഒരു ചലച്ചിത്രമായിരുന്നു 2006  ഇറങ്ങിയ പഹേലി .
ഈ ചിത്രം ഓസ്കാർ പുരസ്കാരത്തിന് നാമനിർദ്ദേശം ചെയ്യപ്പെട്ടിരുന്നു.
ഓളങ്ങൾ എന്ന മലയാള ചലച്ചിത്രത്തിൽ നായകനായി അഭിനയിച്ചിരുന്നു.
മുംബൈയിലെ സർ ജെജെ സ്കൂൾ ഓഫ് ആർട്‌സിൽ ഫൈൻ ആർട്സ് പഠിച്ച അദ്ദേഹം ഒരു ചിത്രകാരനായി കലാപരമായ ജീവിതം ആരംഭിച്ചു.
ഒരു ചിത്രകാരനെന്ന നിലയിൽ ഏഴ് വൺ മാൻ എക്സിബിഷനുകളും നിരവധി ഗ്രൂപ്പ് ഷോകളിലും പങ്കെടുത്തു.
എന്നിരുന്നാലും, ഒരു നാടക, സിനിമാ നടനായാണ് അമോൽ പാലേക്കർ അറിയപ്പെടുന്നത്.
1967 മുതൽ അവാന്ത് ഗാർഡ് തിയേറ്ററിലൂടെ നടൻ, സംവിധായകൻ, നിർമ്മാതാവ് എന്നീ നിലകളിൽ മറാത്തി, ഹിന്ദി നാടകവേദികളിലെ സജീവ സാന്നിദ്ധ്യമായിരുന്നു.
ആധുനിക ഇന്ത്യൻ നാടകവേദിയിലെ അദ്ദേഹത്തിന്റെ സംഭാവനകൾ പലപ്പോഴും ഹിന്ദി സിനിമകളിലെ ഒരു പ്രധാന നടനെന്ന നിലയിലുള്ള അദ്ദേഹത്തിന്റെ പ്രശസ്തിയെ മറികടക്കുന്നതായിരുന്നു.
ഒരു ചലച്ചിത്ര നടനെന്ന നിലയിൽ 1970 കളിൽ അദ്ദേഹം ഏറ്റവും പ്രമുഖനായിരുന്നു.
"അടുത്ത വീട്ടിലെ പയ്യൻ" എന്ന അദ്ദേഹത്തിന്റെ ഇമേജ് ഇന്ത്യൻ സിനിമയിൽ അക്കാലത്ത് പ്രചാരത്തിലുണ്ടായിരുന്ന നായകന്മാരുടെ പ്രതിഛായകൾക്കു തികച്ചും വിരുദ്ധമായിരുന്നു.
മികച്ച നടനുള്ള ഒരു ഫിലിംഫെയർ അവാർഡും ആറ് സംസ്ഥാന അവാർഡുകളും അദ്ദേഹത്തിന് ലഭിച്ചു.
മറാത്തി, ബംഗാളി, മലയാളം, കന്നഡ എന്നീ പ്രാദേശിക ഭാഷാ ചിത്രങ്ങളിലെ അഭിനയത്തിന് നിരൂപക പ്രശംസയും ലഭിച്ചു.